2004R2092 — LV — 12.05.2009 — 004.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

Grozīta ar:





Labota ar:









▼B

KOMISIJAS REGULA (EK) Nr. 2092/2004

(2004. gada 8. decembris),

ar ko paredz sīki izstrādātus noteikumus importa tarifu kvotas piemērošanai Šveices izcelsmes žāvētai atkaulotai liellopu gaļai







1. pants

1. ►M1 Ar šo ik gadus laikposmiem no 1. janvāra līdz 31. decembrim atver Kopienas tarifu kvotu importam bez muitas nodokļa žāvētai atkaulotai liellopu gaļai, uz kuru attiecas KN kods ex 0210 20 90 un kuras izcelsmes valsts ir Šveice, par gada apjomu 1 200 tonnas (turpmāk – “kvota”). ◄

Kvotas kārtas numurs ir 09.4202.

2. Produktiem, kas minēti 1. punktā, piemēro izcelsmes noteikumus, kas paredzēti 4. pantā Nolīgumā starp Eiropas Kopienu un Šveices Konfederāciju par lauksaimniecības produktu tirdzniecību.

3. Šajā regulā “žāvēta atkaulota gaļa” ir gaļas gabali no vismaz 18 mēnešus vecu liellopu gurniem, kas ir bez redzamiem intramuskulāriem taukiem (3–7 %), kuros pH līmenis ir starp 5,4 un 6,0; gaļa ir sālīta, ar piedevām, presēta, žāvēta vienīgi svaigā sausā gaisā un ar “spīdīgā” pelējuma sēnīti (ar mikroskopisko sēnīšu pelējumu). Gatavā produktā pirms sālīšanas ir no 41 % līdz 53 % sausnas.

2. pants

1. Laižot produktus brīvā apgrozībā, par 1. panta 1. punktā noteiktajiem importa daudzumiem jāuzrāda ievešanas atļauja.

2. Kompetentajai iestādei uzrāda izziņas par īstumu oriģinālu, kas sagatavota saskaņā ar 3. pantu, kā arī tās kopiju kopā ar pieteikumu pirmās ievešanas atļaujas saņemšanai, kas saistīts ar izziņu par īstumu.

▼M1 —————

▼B

3. Izziņu par īstumu drīkst izmantot, lai izsniegtu vairāk nekā vienu ievešanas atļauju daudzumiem, kuri nepārsniedz uz izziņas norādīto daudzumu. Ja, pamatojoties uz šo izziņu, ir izsniegtas vairākas atļaujas, kompetentā iestāde vizē izziņu par īstumu, norādot piešķirto daudzumu.

4. Kompetentās iestādes var izsniegt ievešanas atļaujas tikai pēc tam, kad tās ir pārliecinājušās, ka visa informācija izziņā par īstumu atbilst tai informācijai, ko reizi nedēļā par attiecīgo jautājumu sniedz Komisija. Pēc tam atļaujas piešķir nekavējoties.

Tomēr izņēmuma gadījumos un ņemot vērā pienācīgi pamatotu pieteikumu, kompetentās iestādes drīkst izsniegt ievešanas atļaujas uz attiecīgo izziņu par īstumu pamata arī tad, ja informācija no Komisijas vēl nav saņemta. Šādos gadījumos ar ieviešanas atļaujām saistītā drošības nauda atbilst kopējā muitas tarifā noteiktajam muitas nodokļa pilnam apmēram. Pēc tam, kad ir saņemta informācija par izziņu, dalībvalstis aizstāj šo drošības naudu ar Regulas (EK) Nr. 1445/95 4. pantā minēto drošības naudu.

5. Atļauju pieteikumu un atļauju 20. ailē ir ietverta viena no I pielikumā norādītajām atzīmēm.

3. pants

1. Regulas 2. pantā minēto izziņu par īstumu izsniedz vienā oriģināleksemplārā un tā divās kopijās, to izdrukā un aizpilda vienā no Kopienas oficiālajām valodām saskaņā ar II pielikumā ietverto paraugu. To arī var izdrukāt un aizpildīt eksportētājvalsts oficiālajā valodā vai vienā no tās oficiālajām valodām.

Tās dalībvalsts kompetentās iestādes, kurā iesniegts pieteikums ievešanas atļaujas saņemšanai, var pieprasīt izziņas tulkojumu.

2. Izziņas formāts ir 210 × 297 mm. Izmantotais papīrs nav vieglāks par 40 g/m2. Oriģināleksemplārs ir baltā krāsā, pirmā kopija – rozā krāsā, otrā kopija – dzeltena.

3. Izziņas oriģināls un tā kopijas var būt drukātas vai aizpildītas ar roku. Pēdējā gadījumā tā jāaizpilda, rakstot ar melnu tinti un drukātiem burtiem.

4. Katrai izziņai ir atsevišķs sērijas numurs, kā arī norādīts izdevējvalsts nosaukums.

Uz kopijām norādīts tāds pats sērijas numurs un tāds pats nosaukums kā uz oriģināleksemplāra.

5. Regulas 1. panta 3. punktā norādītā žāvētas atkaulotas gaļas definīcija ir skaidri norādīta izziņā.

6. Izziņas ir derīgas vienīgi, ja tās ir pareizi vizējusi III pielikumā minētā izdevējiestāde.

Izziņas uzskatāmas par pareizi vizētām, ja uz tām ir datums, izsniegšanas vieta un ja uz tām ir izdevējiestādes zīmogs un parakstīt pilnvarotās personas vai pilnvaroto personu paraksts.

4. pants

1. III pielikumā uzskaitītajām izdevējiestādēm:

a) jābūt atzītām no eksportētājvalsts puses;

b) jāuzņemas pārbaudīt izziņu ierakstus;

c) jāuzņemas vismaz reizi nedēļā nosūtīt Komisijai visu informāciju, kas ļauj pārbaudīt ierakstus izziņās par īstumu, jo īpaši izziņas numuru, eksportētāju, saņēmēju, galamērķa valsti, produktu, tīro svaru un parakstīšanas datumu.

2. III pielikuma sarakstu Komisija var pārskatīt, ja šā panta 1. punkta a) apakšpunktā minētā prasība nav izpildīta vai ja izdevējiestāde nespēj pildīt savus pienākumus.

▼M1

5. pants

Izziņas par īstumu un importa licences ir spēkā trīs mēnešus no to attiecīgā izdošanas datuma.

▼M3

6. pants

Piemēro Komisijas Regulas (EK) Nr. 376/2008 ( 8 ), Komisijas Regulas (EK) Nr. 1301/2006 ( 9 ) III nodaļas un Komisijas Regulas (EK) Nr. 382/2008 ( 10 ) noteikumus, ja vien šajā regulā nav noteikts citādi.

▼B

7. pants

Eksportētājvalstu iestādes paziņo Komisijai šo valstu izdevējiestāžu izmantotos zīmogu paraugus un to personu vārdus un parakstus, kuras ir pilnvarotas parakstīt izziņas par īstumu. Komisiju iespējami drīz informē arī par turpmākajām zīmogu vai vārdu izmaiņām. Komisija paziņo šo informāciju dalībvalstu kompetentajām iestādēm.

▼M3

7.a pants

1. Atkāpjoties no Regulas (EK) Nr. 1301/2006 11. panta 1. punkta otrās daļas, dalībvalstis:

a) pēc katra importa tarifu kvotas perioda beigām ne vēlāk kā 28. februārī sniedz Komisijai informāciju par produktu daudzumu, kādam iepriekšējā importa tarifu kvotas periodā izsniegtas ievešanas atļaujas, tostarp par gadījumiem, kad pieteikumi nav saņemti;

b) pēc katra importa tarifu kvotas perioda beigām ne vēlāk kā 30. aprīlī sniedz Komisijai informāciju par produktu daudzumu, uz ko attiecas neizmantotas vai daļēji izmantotas ievešanas atļaujas, norādot starpību starp daudzumu, kas norādīts ievešanas atļaujas otrā pusē, un daudzumu, kādam atļauja izsniegta, tostarp par gadījumiem, kad pieteikumi nav saņemti.

2. Dalībvalstis pēc katra importa tarifu kvotas perioda beigām ne vēlāk kā 30. aprīlī sniedz Komisijai informāciju par produktu daudzumu, kāds laists brīvā apgrozībā iepriekšējā importa tarifu kvotas periodā.

Tomēr no importa tarifu kvotas perioda, kurš sākas 2009. gada 1. janvārī, dalībvalstis nosūta Komisijai sīku informāciju par produktu daudzumu, kāds no 2009. gada 1. janvāri laists brīvā apgrozībā, saskaņā ar Regulas (EK) Nr. 1301/2006 4. pantu.

3. Šā panta 1. punktā un 2. punkta pirmajā daļā minētos paziņojumus sagatavo, kā noteikts šīs regulas IV, V un VI pielikumā un izmanto Regulas (EK) Nr. 382/2008 V pielikumā noteiktās produktu kategorijas.

▼B

8. pants

Regula (EK) Nr. 2424/1999 ir atcelta.

9. pants

Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.

To piemēro no 2005. gada 1. janvāra.

Šī regula uzliek saistības kopumā un tieši piemērojama visās dalībvalstīs.

▼C1









I PIELIKUMS

Regulas 2. panta 5. punktā minētās norādes

bulgāru valodā : Сушено обезкостено говеждо или телешко месо — Регламент (ЕО) № 2092/2004

spāņu valodā : Carne de vacuno seca deshuesada — Reglamento (CE) no 2092/2004

čehu valodā : Vykostěné sušené hovězí maso — nařízení (ES) č. 2092/2004

dāņu valodā : Tørret udbenet oksekød — forordning (EF) nr. 2092/2004

vācu valodā : Εntbeintes, getrocknetes Rindfleisch — Verordnung (EG) Nr. 2092/2004

igauņu valodā : Kuivatatud kondita veiseliha — määrus (EÜ) nr 2092/2004

grieķu valodā : Αποξηραμένο βόειο κρέας χωρίς κόκαλα — Κανονισμός (ΕΚ) αριθ. 2092/2004

angļu valodā : Dried boneless beef — Regulation (EC) No 2092/2004

franču valodā : Viande bovine séchée désossée — règlement (CE) no 2092/2004

itāliešu valodā : Carni bovine disossate ed essiccate — regolamento (CE) n. 2092/2004

latviešu valodā : Žāvēta atkaulota liellopu gaļa — Regula (EK) Nr. 2092/2004

lietuviešu valodā : Džiovinta iškaulinėta jautiena — Reglamentas (EB) Nr. 2092/2004

ungāru valodā : Szárított kicsontozott marhahús – 2092/2004/EK rendelet

maltiešu valodā : Ċanga mniexfa mingħajr għadam — Regolament (KE) Nru 2092/2004

holandiešu valodā : Gedroogd rundvlees zonder been — Verordening (EG) nr. 2092/2004

poļu valodā : Suszona wołowina bez kości — Rozporządzenie (WE) nr 2092/2004

portugāļu valodā : Carne de bovino seca desossada — Regulamento (CE) n.o 2092/2004

rumāņu valodā : Carne de vită dezosată uscată — Regulamentul (CE) nr. 2092/2004

slovāku valodā : Sušené vykostené hovädzie mäso — nariadenie (ES) č. 2092/2004

slovēņu valodā : Posušeno goveje meso brez kosti — Uredba (ES) št. 2092/2004

somu valodā : Kuivattua luutonta naudanlihaa — asetus (EY) N:o 2092/2004

zviedru valodā : Τorkat benfritt nötkött — förordning (EG) nr 2092/2004

▼B









II PIELIKUMS

▼M4









III PIELIKUMS

To eksportētājvalstu iestāžu saraksts, kuras ir pilnvarotas izsniegt izziņu par īstumu

ŠVEICE

— Office fédéral de l'agriculture/Bundesamt für Landwirtschaft/Ufficio federale dell'agricoltura.

▼M3









IV PIELIKUMS







Paziņojums par (izsniegtajām) ievešanas atļaujām – Regula (EK) Nr. 2092/2004 Kārtas Nr. Produktu kategorija vai kategorijas (1) Daudzums (produktu svars kilogramos) 09.4202 (1) Produktu kategorija vai kategorijas, kā noteikts Regulas (EK) Nr. 382/2008 V pielikumā.









V PIELIKUMS







Paziņojums par ievešanas atļaujām (neizmantotie daudzumi) – Regula (EK) Nr. 2092/2004 Kārtas Nr. Produktu kategorija vai kategorijas (1) Neizmantotais daudzums (produktu svars kilogramos) 09.4202 (1) Produktu kategorija vai kategorijas, kā noteikts Regulas (EK) Nr. 382/2008 V pielikumā.









VI PIELIKUMS







Paziņojums par produktu daudzumu, kāds laists brīvā apgrozībā – Regula (EK) Nr. 2092/2004 Kārtas Nr. Produktu kategorija vai kategorijas (1) Daudzums, kāds laists brīvā apgrozībā (produktu svars kilogramos) 09.4202 (1) Produktu kategorija vai kategorijas, kā noteikts Regulas (EK) Nr. 382/2008 V pielikumā.